Volgens The South African het die burgemeesterskomiteelid van die stad vir ekonomiese geleenthede en batebestuur, wethouder James Vos, in ’n verklaring gesê die aandklokreël is baie beperkend. Hulle vra dat die aandklokreël met twee ure gesny word sodat hulle ’n poging kan aanwend om die gasvryheidsektor te red. Hy sê baie besighede kry swaar onder die Covid-19-regulasies en baie mense gaan hul deure moet sluit.